"Eestis ei ole kahjuks veel aru saadud tuuleenergia tegelikust väärtusest ning taastuvenergiaga tegeletakse justkui sunniviisiliselt. Kuigi tuuleenergia on siinkandis biomassi kõrval üks väheseid jätkusuutlikke elektrienergia tootmise viise, on tuuleenergia siiski veel paljude jaoks üks suur  müsteerium," rääkis Eesti Tuuleenergia Assotsiatsiooni juhatuse esimees Martin Kruus. "Tänane tuulepäev on aga just see päev, mil end kurssi viia kõigega, mis tuulest elektri tootmise ja tuulikute juures huvitab," lisas Kruus.